CELEX: 32003D0840
Language: et
Date: 2003-11-17 00:00:00
Title: Nõukogu otsus, 17. november 2003, mis käsitleb Euroopa Nõukogu konventsiooni nr 180 (infoühiskonna teenuseid puudutava teabe ja õigusliku koostöö kohta) sõlmimist Euroopa Ühenduse nimel

Tähtis õiguslik teade

|

32003D0840

Euroopa Liidu Teataja L 321 , 06/12/2003 Lk 0041 - 0042

		Nõukogu otsus,17. november 2003,mis käsitleb Euroopa Nõukogu konventsiooni nr 180 (infoühiskonna teenuseid puudutava teabe ja õigusliku koostöö kohta) sõlmimist Euroopa Ühenduse nimel(2003/840/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõiguga,võttes arvesse komisjoni ettepanekutning arvestades järgmist:(1) Euroopa Nõukogu konventsiooniga nr 180 infoühiskonna teenuseid puudutava teabe ja õigusliku koostöö kohta (konventsioon) kehtestatakse eelkõige infoühiskonna teenustele suunatud rahvusvaheline eelneva teatamise süsteem ning halduskoostöö.(2) Kuna infoühiskonna teenuseid pakutakse vahemaa tagant, elektroonilisel teel ja teenuse saaja isiklikul taotlusel (vastavalt konventsiooni artiklis 2 sätestatud määratlusele), on tegu teenustega, mille pakkumine ei eelda teenuse osutaja ega teenuse saaja füüsilist liikumist. Sel põhjusel kohaldatakse nende suhtes ühist kaubanduspoliitikat ning nad kuuluvad Euroopa Ühenduse ainupädevuse alla, vastavalt Euroopa Ühenduste Kohtu arvamusele 1/94, mis käsitleb Maailma Kaubandusorganisatsiooni. [1](3) Euroopa Parlamendi ja nõukogu 22. juuni 1998. aasta direktiiv 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord, [2] mis on kehtinud alates aastast 1999, on äärmiselt positiivne kogemus on-line-teenuste valdkonna eelneva teavitamise ja haldusdialoogi mehhanismist.(4) Euroopa Nõukogu raames tuleks kiiresti kehtestada sarnane rahvusvaheline mehhanism, milles osalemine on ühenduse otsene huvi. Sellise mehhanismi abil oleks võimalik saada korrapäraselt teavet teistes riikides ettevalmistatavatest õigusnormidest ning vajadusel esitada oma märkused eelnõude kohta, millel võivad on-line-tegevuse raames olla tõsised õiguslikud ja majanduslikud tagajärjed.(5) Tegelikkuses toetuks selline osalemine 1983. aastal direktiiviga 83/189/EMÜ (mis tunnistati hiljem kehtetuks ja asendati direktiiviga 98/34/EÜ) kehtestatud rakendusmehhanismile ning väldiks liikmesriikide täiendavat teatamiskohustust lisaks direktiiviga 98/34/EÜ ette nähtud kohustustele.(6) Konventsioon tuleks heaks kiita,ON VASTU VÕTNUD JÄRGMISE OTSUSE:Artikkel 1Ühenduse nimel kiidetakse heaks Euroopa Nõukogu konventsioon nr 180 infoühiskonna teenuseid puudutava teabe ja õigusliku koostöö kohta.Konventsiooni tekst on lisatud käesolevale otsusele. [3]Artikkel 2Nõukogu eesistujal on õigus määrata isik(ud), kes on volitatud ühenduse suhtes siduvale konventsioonile alla kirjutama.Artikkel 3Käesolev otsus avaldatakse Euroopa Liidu Teatajas.Brüssel, 17. november 2003Nõukogu nimeleesistujaG. Alemanno[1] Kohtu 15. novembri 1994. aasta arvamus, ECR (1994), lk I-5267.[2] EÜT L 204, 21.7.1998, lk 37. Direktiivi on muudetud Euroopa Parlamendi ja nõukogu direktiiviga 98/48/EÜ (EÜT L 217, 5.8.1998, lk 18).[3] Sõlmitud konventsiooni tekst nii inglise kui prantsuse keeles, kusjuures mõlemad tekstid on võrdselt autentsed.--------------------------------------------------